Albatros C.XV

Albatros C.XV – Pirmojo Pasaulinio karo pabaigoje Vokietijos Imperijos įmonės Albatros-Flugzeugwerke GmbH sukurtas ir gamintas karinis "C" kategorijos žvalgybinis lėktuvas, paskutinis "Albatros" sukurtas dvivietis žvalgybinis biplanas, tarpukariu naudotas ir Lietuvos Karo aviacijos. 

 Konstrukcija 
Pagal savo technines charakteristikas tai buvo kiek sumažinta, paprastesnė ir pigesnė ankstesnio modelio C.XII ir mėginimo jį modernizuoti (Albatros C.XIV) modifikacija. Tai buvo mišrios konstrukcijos biplanas su fiksuota važiuokle, dvejomis atviromis piloto ir žvalgo-stebėtojo kabinomis. Į orlaivį buvo montuojamas 260 AG (191 kW) galios Benz Bz.IV variklis, sukęs medinį fiksuoto žingsnio propelerį. Lėktuvas buvo ginkluotas piloto valdomu fiksuotu 7,92 mm kalibro Spandau LMG 08/15 kulkosvaidžiu ir žvalgo kabinoje ant Skarfo žiedo montuojamu 7,92 mm kalibro Parabellum MG14 kulkosvaidžiu. Lėktuvas išvystydavo 12 km/h mažesnį greitį nei jo pirmtakas, tačiau pasižymėjo paprastesne gamyba, pusantro karto didesniu kilimo greičiu (kilimo laikas į 1000 m aukštį sumažėjo nuo 5,0 min iki 3,4 min) ir ilga skrydžio trukme (iki 3 valandų).Rickard, J., Albatros C.XV, Historyofwar.org, 2012 

Nors konstrukciškai Albatros C.XV negalėjo vežti bombų ir laikytinas tik taktiniu žvalgybiniu orlaiviu,Albatros C.XV, Уголок неба. Lenkijoje naudoti modeliai buvo modifikuoti ir pritaikyti vežti iki 100 kg bombų.Albatros C-XV, 1918, sampolotypolskie.pl 

Lėktuvas buvo pradėtas gaminti 1918 m. rudenį ir iki karo veiksmų pabaigos frontus pasiekė tik keletas orlaivių. Keletą C.XV naudojo bermontininkai."Batailles aériennes", n°90 d'octobre 2019, p. 39. Pasibaigus karo veiksmams, Albatros C.XV pateko į Vokietijos karinių orlaivių, kurie Antantės reikalavimu turėjo būti sunaikinti, sąrašą. 1919 m. Šis reikalavimas nebuvo taikomas vokiškiems orlaiviams, kuriuos jau buvo rekvizavusios Antantės šalys, taip pat trečiųjų šalių įsigytiems lėktuvams.
miniatiūra|Albatros L.47 su dviviete keleivių kabina. Tarp 1922 ir 1925 m. parduotas į Albaniją
Po karo keletą egzempliorių naudojo bent šešių valstybių karinės oro pajėgos. Daugiausiai jų Antantė perdavė Lenkijai, kuri juos aktyviai naudojo kare su Sovietų Rusija. Šie lėktuvai dėl didelio nusidėvėjimo baigti naudoti 1922 m. pradžioje, nors keletas jų sulaukė 1931 m. Keletą šių lėktuvų užgrobė Sovietų Rusijos karinės pajėgos ir juos naudojo trečiojo dešimtmečio pradžioje. Lietuvai kaip karo grobis atiteko buvę du bermontininkų Albatros C.XV. 

Neginkluota orlaivio versija "L 47" su į atvirą dvivietę keleivinę pertvarkyta žvalgo kabina po karo buvo eksploatuojama Vokietijos civilių operatorių, kaip keleivinis ir pašto lėktuvas. 1938 m. Vokietijos orlaivių registre buvo 5 civiliniai "Albatros C.XV" (registracijos Nr. D-179, D-185, D-186, D-300 (gamyklinis Nr. Nr.10033) ir D-586). Karališkosios Albanijos karinės oro pajėgos du tokius orlaivius naudojo iki 1939 m. Italijos invazijos ir šalies okupacijos.  

 Lietuvoje 
miniatiūra|Lietuvos kariuomenės karo grobis po Radviliškio kautynių: bermontininkų lėktuvai. Trečias iš kairės - nenustatyto modelio Albatros.
Lietuvos karo aviacija eksploatavo du Albatros C.XV, atitekusius kaip karo grobis po Radviliškio kautynių. Abu lėktuvai po remonto pirmą kartą pakilo 1921 m. balandžio 9 d. Abu orlaiviai buvo priskirti Antrajai eskadrilei, 1925 m. vienintelis likęs C.XV buvo perduotas naujai įkurtai 4-ąjai eskadrilei.

Vienas jų, gavęs pravardę „žuvis“ (gamyklinis Nr. 7815/18), buvo nudažytas kamufliažu, primenančiu žuvies žvynus. Šį orlaivį, kariniame registre registruotą numeriu 8, nuo trečiojo dešimtmečio pabaigos Karo aviacija naudojo kaip mokomąjį. Lėktuvas galutinai nurašytas 1938 m. Yra duomenų, kad SSRS okupavus Lietuvą, šis orlaivis dar stovėjo Karo aviacijos angare.

Kitą Albatros C.XV (gamyklinis Nr. 7817/18) 1921 m. rugpjūčio 27 d. metų pradžioje pasamdytas vokiečių kilmės lakūnas Komandelis pagrobė ir nuvarė į Lenkijos okupuotą Vilnių.G. Ramoška, Pirmieji karo aviacijos lėktuvai 1919-23 m., Plieno Sparnai Nr.1, 1992 m. Kartu pabėgo ir vienas lenkų kilmės civilis aviacijos tarnautojas,Lietuvos karo aviacijos pirmoji eskadrilė (Įkūrimo dvidešimtmečiui). Pasakoja Jonas Mikėnas, "Plieno sparnai" Nr. 1, 1992 m. kitais duomenis - nuvaryto lėktuvo žvalgo kabinoje sėdėjo mechanikas Juškevičius, kurį, palaikusi kalėjime, lenkų valdžia vėliau paleido į laisvę.Peseckas, V., Pabėgimas pas priešą, Plieno Sparnai 1971 m., Nr. 2-3.

 Operatoriai 
miniatiūra|Bermontininkų naudoto Albatros C.XV modelis

 Karališkosios Albanijos karinės oro pajėgos
20px Bermontininkai - Rusijos Vakarų savanorių armija

 Rusijos Vakarų savanorių armija

 Latvijos karinės oro pajėgos

 Lietuvos karo aviacija
 Antroji eskadrilė
 Ketvirtoji eskadrilė
miniatiūra|Lenkijos KOP Albatros C.XV

 Lenkijos karinės oro pajėgos

 Sovietų Rusijos karinės oro pajėgos

 Turkijos karinės oro pajėgos

 Vokietijos Imperijos KOP - Luftstreitkräfte

 Techninės charakteristikos 

 Šaltiniai 

 (PL) Albatros C-XV, 1918, sampolotypolskie.pl.
 (RU) Albatros C.XV, Уголок неба.
 (PL) Chołoniewski, Krzysztof, Bączkowski, Wiesław: Samoloty wojskowe obcych konstrukcji 1918-1939. Warszawa: Wydawnictwa Komunikacji i Łączności, 1987, seria: Barwa w lotnictwie polskim. Tomik 6. ISBN 83-206-0566-0. OCLC 830086221
 (EN) Gray, Peter, Thetford, Owen: German aircraft of the First World War. Garden City, New York: Doubleday & Company, Inc., 1962. OCLC 896616182
 (LT) Lietuvos karo aviacijos pirmoji eskadrilė (Įkūrimo dvidešimtmečiui). Pasakoja Jonas Mikėnas, "Plieno sparnai" Nr. 1, 1992 m.
 (PL) Niestrawski, Mariusz: Polskie wojska lotnicze w okresie walk o granice państwa polskiego (1918-1921). Początki, organizacja, personel i sprzęt. T. I. Oświęcim: Napoleon V, 2017. ISBN 978-83-65746-74-0. OCLC 995372299.
 (LT) Peseckas, V., Pabėgimas pas priešą, Plieno Sparnai 1971 m., Nr. 2-3.
 (LT) Ramoška, G., Pirmieji karo aviacijos lėktuvai 1919-23 m., Plieno Sparnai Nr.1, 1992 m.
 (EN) Rickard, J., Albatros C.XV, Military History Encyclopedia on the Web, Historyofwar.org, 2012
 (PL) Ryszard Kaczkowski: Albatros C XV. „Skrzydlata Polska”. 17/1971, 25 kwietnia 1971. Warszawa: Wydawnictwa     Komunikacji i Łączności. ISSN 0137-866X. OCLC 839207783.
 (EN) Taylor, Michael J. H. (1989). Jane's Encyclopedia of Aviation. London: Studio Editions. p. 53.

 Išnašos 

Kategorija:Žvalgybiniai lėktuvai
Kategorija:Albatros orlaviai
Kategorija:Biplanai
Kategorija:Bombonešiai